E mod-se, ur bezhin, ar Caulerpa taxifolia (o tont eus Meurvor Indez), a zo bet adkavet er Mor Kreizdouarel. Oc'h aloubiñ un enezenn, chalañ a ra an holl bezhin betek o distruj ha kemer o plas, ha dre-se e lazh spesadoù plantoù ha loened. Ar riskloù a zo ar memes re gant an OKG ha dreist holl ar plantoù treuzgenel rak n'o deus ket a lec'h emdroañ, da laret eo n'o deus ket emdroet en un ekosistem ispisial, bez e c'hellont bevañ e pep lec'h. Ar plantoù treuzgenel a zo o fal enebiñ gwelloc'h ouzh ar preizherien pe ouzh buhez-sunerion naturel all, ar pezh a ro dezho un dreistelezh war ar spesadoù all, hag ar riskl eo e lakfent ar re-se da vont da get, en ur laoskel nemet plantoù KG war al leurioù. Ar plantadurioù diouzh ar vro (plantoù orin ) eo a kas ar genoù spesius d'ar blantoù KG, met ar produioù implijet a dago ar plantoù orin-se dre o heñvelded genetikel. Taget int neuze gant kleñvedoù krouet abalamour d'o heñvelded ouzh ar plantoù KG. Plantadurioù bedel a vo neuze ar plantoù KG hep ma chomfe eus ar spesadoù orin. Evel-mañ e teu da vezañ ar soja, ar c'holza hag ar maïs Monsanto, plantadurioù bedel, ezel eus an OKG ha drastus d'an ekologiezh.